open-index/open-wikipedia-markdown huggingface dataset:
Ian Fleming (chemikus)

**Ian Fleming** (gebore 4 Augustus 1935) is 'n Engelse organiese chemikus, 'n professor emeritus van die Universiteit van Cambridge, en 'n emeritusgenoot van Pembroke College, Cambridge. Hy het die volle struktuur van chlorofil in 1967 bepaal, en was betrokke by Robert Burns Woodward se ontwikkeling van die sintese van sianokobalamien. Hy het belangrike bydraes gemaak tot die gebruik van organosilikonverbindings vir stereospesifieke sintese; hierdie reaksies het aanwendings in die sintese van verbindings wat in die natuur voorkom. Hy is ook 'n produktiewe skrywer, en het 'n aantal handboeke, ensiklopediehoofstukke en invloedryke oorsigartikels geskryf.

## Lewe en navorsing 
Ian Fleming is in Staffordshire in Engeland gebore en het in Stourbridge, Worcestershire grootgeword. Hy het in 1959 sy B.A. verwerf, en sy doktorsgraad in 1962, beide van Pembroke College. Hy het sy post-doktorale studies aan die Universiteit van Harvard met R.B. Woodward op die sintese van vitamien B12 gedoen. Hy het baanbrekerswerk in die onderwerp van stereochemie gedoen waar hy nuwe sintetiese reaksies ontwikkel het. Hy was ook 'n pionier in die aanwending van organosilikonchemie vir organiese sintese, veral vir die produksie van chirale molekules, en hy het die hoogs stabiele 8-sikloheptatriënielheptafulveniel karbokatioon gesintetiseer.

Prof. Fleming het meer as 200 wetenskaplike publikasies, insluitend noemenswaardige bydraes tot die chemiese ensiklopedie "Comprehensive Organic Chemistry", en talle invloedryke oorsigartikels gelewer. Hy het ook gewilde voorgraadse handboeke geskryf oor spektroskopiese metodes vir struktuurbepaling, organiese sintese, en toepassings van frontier molekulêre orbitaal teorie op probleme in organiese chemie.

## Toekennings en pryse 
* 1981 Tilden lectureship van die Royal Society of Chemistry
* 1983 Prys vir Organiese Sintese
* 1993 Verkies as Genoot van die Royal Society

## Verwysings 
## Eksterne skakels 
* Biografiese nota 
* Artikel oor Stereochemiese Beheer in Organiese Sintese met biografiese nota
* Webtuiste
Mukovhabale

**Mukovhabale** is 'n landelike nedersetting in die Musina Munisipaliteit van Vhembe distrik, in die Limpopoprovinsie van Suid-Afrika. Dit is net suid van die grens met Zimbabwe naby die Limpoporivier geleë.

## Sien ook 
* Lys van dorpe in Suid-Afrika

## Verwysings
Quintillus

**Marcus Aurelius Claudius Quintillus Augustus** (c. 220 – April 270) was vir 'n kort tyd in 270 n.C. die Romeinse Keiser gewees.

Quintillus was die jonger broer van Claudius II 'Gothicus' en word self in 270 keiser. Hy vergoddelik sy gestorwe broer en voeg sy naam, Claudius, by syne by. Daar is weinig bekend oor hoe lank hy regeer het (van enkele dae tot enkele maande, afhangend van die bron) en niks oor die oorsaak van sy dood nie (moord en selfmoord word soms genoem). Hy het dalk reeds na 17 dae selfmoord gepleeg toe generaal Aurelianus, wie die steun van die soldate van die Donau-gebied gehad het, na Italië gekom het. Aurelianus is in September deur die Senaat as keiser erken.  Dit is wel bekend dat Quintillus in Aquileia gesterf het. Oor die lot van sy vrou en sy twee kinders is ook niks bekend nie.

## Sien ook 
* Lys van Romeinse keisers

## Verwysings 
## Eksterne skakels 
*
Hai

Die **Hai** (Chinees: 海河, pinyin: *Hǎi Hé*, letterlik: "meerrivier"), voorheen **Peihe**, **Pei He**, **Peiho** of **Pei Ho** (白河, *Bái Hé*, "witrivier"), is 'n rivier in die Volksrepubliek China, wat die stede Beijing en Tianjin met die Golf van Bohai en die Geelsee verbind. Dié rivier ontstaan in Tianjin deur die saamvloei van die Suidelike Kanaal, die Ziya, die Daqing, die Yongding en die Noordelike Kanaal. Die suidelike en noordelike kanale behoort tot die Groot Kanaal. Die Noordelike Kanaal verbind Beijing met die Geelsee en die Suidelike Kanaal verbind die Hai met die Geelrivier en die Yangtze.

## Verwysings 
## Eksterne skakels
Jean-Louis Jeanmaire

**Jean-Louis Jeanmaire** (25 Maart 1910 in Biel/Bienne – 29 Januarie 1992) was 'n brigadier in die Switserse weermag wat hoogs geklassifiseerde, maar nogtans nie baie sensitiewe, Switserse militêre geheime aan die Sowjetunie verklap het. Hierdie aktiwiteit het van 1962 tot en met sy aftrede op 65 in 1975 aangegaan.

## Agtergrond en belangrike gebeure 
Jeanmaire is as 'n spioen gewerf deur Kolonel Vassily Denissenko, die Sowjetse lugmagattaché.

Hy het nooit geld aanvaar vir die inligting wat hy aan die Sowjetunie oorhandig het nie; sy motivering blyk eerder die gevolg te wees van sy verbitterheid daaroor dat hy nie die bevordering gekry het wat hy verwag het nie.

Hy is gevonnis tot 'n tronkstraf van agtien jaar, maar het weens goeie gedrag net twaalf jaar daarvan gedien. Na sy vrylating in 1988, het hy heftig probeer om sy onskuld te bewys, en andere het ook twyfel oor die omvang van sy skuld uitgespreek.

Jeanmaire is in 1992 in Bern oorlede.

## Literatuur 
* Urs Widmer: *Jeanmaire: ein Stück Schweiz.* Verlag der Autoren, Frankfurt am Main 1992 – ISBN 3-88661-136-1 (speel)
* John le Carré: *Unbearable peace* (Ondraaglike vrede). Harmondsworth 1991 – ISBN 0-14-015204-0
* Jürg Schoch: *Fall Jeanmaire, Fall Schweiz. Wie Politik und Medien einen "Jahrhundertverräter" fabrizierten.* "hier + jetzt", Verlag für Kultur und Geschichte, Baden 2006 – ISBN 3-03919-026-1

## Verwysings 
* 
*
Granaat

**Granaat** kan na een van die volgende verwys:

* Granaat, 'n vrug (en die struik wat die vrug dra) met talryke, rooi, eetbare pitte.
* Granaat (bom), 'n tipe bom wat met die hand of 'n werper gegooi kan word.
* Granaatsteen, 'n groep minerale.

## Eksterne skakels 
*
Huai

Die **Huai** (Chinees: 淮河, pinyin: *Huái Hé*) is 'n rivier in die Volksrepubliek China tussen die Geelrivier in die noorde en die Yangtze in die suide. Dié rivier ontspring in die Tongbai-bergreeks in die Chinese provinsie Henan en vloei deur Xinyang. Aansluitend vloei die Huai in 'n oostelike rigting deur die provinsies Anhui en Jiangsu. Hier vloei dié rivier deur die stede Huainan en Bengbu en bereik die Hongzemeer, wat deur 'n kanaal met die Yangtze verbind word. Aansluitend vloei dié rivier, nou Feihuang genoem, deur die stede Huai'an en Suqian, waarna dit in die Geelsee uitmond.

## Verwysings 
## Eksterne skakels
Ulster Rugby

**Ulster Rugby** ( *Rugbaí Uladh*) is een van die vier professionele rugbyspanne op die Ierse eiland. Hulle ding mee in die Verenigde Rugbykampioenskap, Europese Rugbykampioenebeker, Europese Rugbyuitdaagbeker. Die span verteenwoordig die IRVU Ulster-tak, wat een van die vier hooftakke van die IRVU is, en is verantwoordelik vir rugby in die geografiese provinsie van Munster, wat uit drie distrikte in Noord-Ierland en drie distrikte in die Republiek van Ierland bestaan.

Ulster se tuiswedstryde word op die Kingspan-stadion in Belfast gespeel en daar is plek vir onderskeidelik 18&nbsp;196 toeskouers. Die span speel hoofsaaklik in wit en die span se wapen bestaan uit ’n rooi hand, na aanleiding van die vlag van Ulster, binne twee rugbyballe.

## Tuisveld 
[duimnael|regs|[Kingspan-stadion]]
Die Kingspan-stadion, tot 2014 bekend as Ravenhill-stadion, is sedert 1923 die tuisveld van Ulster Rugby. Daar is twee Rugbywêreldbekerwedstryde en verskeie wedstryde van die Ierse nasionale rugbyspan gespeel.

Die eerste herontwikkeling van die stadion is in 2009 voltooi met die opening van die Premium-paviljoen.

Weens toenemende ondersteuning van die span in die afgelope jare het die herontwikkeling van die stadion voortgeduur. Twee nuwe paviljoene is gebou aan die Aquinas- en Memorial-ente van die veld. Die ou hoofpaviljoen is gesloop om plek te maak vir ’n nuwe, moderne paviljoen wat vir die eerste keer in die Heinekenbekerkwarteindstryd teen Saracens op 5 April 2014 gebruik is. Die herbou van die stadion is vroeg in 2014 voltooi en die stadion is amptelik in Mei 2014 geopen met ’n Pro12-wedstryd teen Leinster. Die herbou het die kapasiteit van die stadion van ±12&nbsp;000 na 18&nbsp;196 verhoog. Die stadion mag gevolglik kwarteindstryde van die Europese Rugbykampioenebeker en eindstryde van die Pro14 aanbied. Die Gesinspaviljoen bevat die oefensentrum vir Ulster.

## Huidige span 
Ulster se span vir die 2017-’18-seisoen:

## Eksterne skakel 
*  Amptelike werf
*  Die UAFC – Ulster Rugbyondersteunerswerf
*  Die UAFC – Ulster ondersteunersforum 
*  Videos van Ulsterwedstryde
*  InTouch Rugby Ulster Rugby Aanlynnuus
*  Die FRU Ulster Ondersteunerstydskrif
*  ercrugby-profiel 

## Verwysings
Franse Gemeenskap van België

Die **Franse Gemeenskap** (Frans: *Communauté française*, Nederlands: *Franse Gemeenschap*, Duits: *Französische Gemeinschaft*) is een van die drie gemeenskappe in die federale staatsstruktuur van België. Daar word soms ook na verwys as die **Franse Gemeenskap van België** (Frans: *Communauté française de Belgique*), veral in kontakte met die buiteland. Beide die raad en die regering van die Franse Gemeenskap is gesetel in die federale hoofstad, Brussel. 

Sedert 25 Mei 2011 is die naam **Fédération Wallonie-Bruxelles**.

## Eksterne skakels 
* Communauté française de Belgique Amptelike webtuiste van die Franse Gemeenskap van België
Akida

**Akida** was 'n titel van 'n tipe inheemse landelike amptenaar in Tanganjika. Ten tyde van die Zanzibar Sultanaat, het hulle opgetree as bevelvoerders van die militêre afdelings, en het hulle gesag van die sultan verkry. Gedurende die Duits-Oos-Afrika regering, het die Duitsers hierdie titel van die pre-koloniale Zanzibar-administrasie oorgeneem, en dit 'n groter gesag gegee. Onder Duitse regering, het akidas oor die sogenaamde *Akidate* regeer, en het daarmee 'n intermediêre vlak van regering tussen plaaslike goewerneurs en klein plattelandse hoofde (die sogenaamde *jumbe*). Die Akida het gefunksioneer as belastinggaarders, polisie, en laer regters. Hulle regterlike rol is ook erken deur die Britse koloniale administrasie wat na die Eerste Wêreldoorlog aan bewind gekom het.

## Verwysings
Liao

Die **Liao** (Vereenvoudigde Chinees: 淮辽河; Tradisionele Chinees: 遼河; pinyin: *Liáo Hé*) is 'n rivier in die noordooste van die Volksrepubliek China (Mantsjoerye). Dié rivier ontstaan deur die saamvloei van die Xiliao He (西遼河 / 西辽河, *Xīliáo Hé*, "Westelike Liaorivier") en die Dongliao He (東遼河 / 东辽河, *Dōngliáo Hé*, "Oostelike Liaorivier") by Guyushu in die outonome gewes Binne-Mongolië. Aansluitend vloei die Liao in 'n suidelike en later in 'n suidwestelike rigting deur die provinsie Liaoning, wat ná dié rivier genoem is, wes van Shenyang en Anshan. Die Liao mond in 'n wye delta in die Geelsee uit. Die Liao-dinastie is na dié rivier genoem.

## Verwysings
Voëlklip, Hermanus

**Voëlklip** is 'n woongebied van Hermanus in die provinsie Wes-Kaap, Suid-Afrika. Voëlklip lê aan die kus van die Overstrand Plaaslike Munisipaliteit, wat onder beheer van die Overberg-distriksmunisipaliteit val.

## Sien ook 
* Lys van dorpe in Suid-Afrika

## Verwysings
Ka-Mhinga

**Ka-Mhinga** is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
More

[duimnael|Moorse argitektuur in Córdoba (Spanje), oorspronklik 'n [moskee.]]
duimnael|Voorstelling van More in 'n optog in Altea (Spanje).

Die **More** was die Moslem-inwoners wat in die Middeleeue op die Iberiese Skiereiland (Spanje en Portugal), Sisilië, dele van Suid-Frankryk en Noord-Afrika gewoon het. In Europa word die woord dikwels gebruik om na mense wie se voorvaders van Noord-Afrika was te verwys.

Die More kom oorspronklik van Noord-Afrika en was aanvanklik hoofsaaklik van Berberse afkoms. Hulle het oor die jare na die gebiede wat vandag as Spanje en Portugal bekend is gestroom en 'n groot invloed op die lande se kultuur gehad.

In die jaar 711 het die More Spanje onder leiding van Tariq ibn Zijad binnegeval. In die dekades daarna het hulle die hele Spanje en die suidelike dele van Portugal verower. Die More het die gebied Al-Andalus (ook bekend as Moslem-Spanje of Islamitiese Iberië) genoem. Dit beteken land van die Vandale. Vanaf ongeveer 800 het die Reconquista begin, waartydens die More teruggedruk is. Die gebeure word jaarlikse in Spanje herdenk. Optogte word gehou om die Christene se oorwinning oor die More te vier.

## Eksterne skakels 
*
Zwelihle

**Zwelihle** is 'n swart woonbuurt langs Hermanus in die Overberg-distriksmunisipaliteit in die Wes-Kaapprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Edinburgh Rugby

**Edinburgh Rugby**, voorheen **Edinburgh Reivers** en **Edinburgh Gunners**, is een van die twee professionele rugbyspanne van Skotland. Hulle ding mee in die Verenigde Rugbykampioenskap en die Europese Rugbykampioenebeker.

Die oorspronklike Endinburgh Distrikklub het in 1872 hul eerste interdistrikwedstryd teen Glasgow Distrik gespeel en die wedstryd met 3-0 gewen.

Die amateurdistrik is met die koms van professionele rugby omskep in Edinburgh Rugby en het in 1996 om die Heinekenbeker begin meeding. Hul beste seisoen tot dusver was in 2011-’12 toe hulle die halfeindrondte gehaal het en naelskraap met 22-19 teen Ulster verloor het. Die die klub se kwarteindstryd teen Toulouse het vir die klub ’n rekordskare van 38&nbsp;000 op Murrayfield besorg. In 2003-’04 het Edinburgh die eerste Skotse span geword om ’n kwarteindstryd te haal.

In 2014-’15 het Edinburgh die eerste Skotse klub geword om een van Europa se belangrikste eindstryde te haal toe hulle in die Europese Rugbyuitdaagbeker op Twickenham Stoop teen Gloucester Rugby te staan gekom het.
## Seisoenbepalings 
### Keltiese Liga/Pro12/Pro14 
:

### Heinekenbeker/Rugbykampioenebeker 
:

### Europese Rugbyuitdaagbeker 
:

## Huidige span 
Edinburgh se span vir die 2017-’18-seisoen:

## Eksterne skakels 
*  Amptelike werf
*  Ondersteunersklub
*  Edinburgh Rugbystigting 
*  Klub Videoblad 

## Verwysings
Laerskool Lochnerhof

**Laerskool Lochnerhof** is 'n Afrikaanse laerskool in die Lochnerhof-wyk van Strand in die Wes-Kaap, Suid-Afrika. Dit is in 1956 as gevolg van 'n tekort aan kapasiteit by Laerskool Hendrik Louw gestig. Die eerste hoof was Karl Kielblock.

## Naam 
Die naam "Lochnerhof" verwys na die Lochnerhof-wyk waarin die skool geleë is. Die wyk kry op sy beurt sy naam van die historiese Landgoed Lochnerhof.

## Stigting 
Die oorspronklike gebou was die Metodiste-kerkskool. Die gronde is in 1955 deur die Departement van Onderwys aangekoop en die nuwe skool het op 17 Julie 1956 met 'n leerdertal van 243 en 'n personeeltal van 7, onder leiding van Karl Kielblock, van die Laerskool Hendrik Louw afgestig. Die skool is op 20 Julie 1956 deur dr. G. J. Joubert, Inspekteur van Onderwys, amptelik geopen. Karl Kielblock het as hoof waargeneem tot en met 5 Desember 1956.

## Eksterne skakels 
*
Brandstofstorting

[duimnael|Brandstofstorting van 'n [Airbus A340|Airbus A340-600 bo die Atlantiese Oseaan naby Nova Scotia]]
[regs|duimnael|Brandstofstortmondstuk van 'n [Airbus A340|Airbus A340-300]]
**Brandstofstorting** (of **brandstofuitskot**) is 'n proses wat aangewend word om 'n vliegtuig se totale massa te verminder voor landing. Dit word in sekere noodsituasies uitgevoer, bv. tydens 'n terugkeer na die vertreklughawe kort na opstyging, of indien die vliegtuig kort van sy beplande bestemming sal land ('n noodlanding).

## Vliegtuigbrandstofstorting 
'n Vliegtuig het twee belangrike massagrense: die maksimum opstygmassa en die maksimum strukturele landingsmassa, met die maksimum strukturele landingsmassa byna altyd die kleiner van die twee. Dit laat 'n vliegtuig toe om tydens 'n normale roetinevlug met 'n hoër massa op te styg, brandstof te verbruik op die roete, en dan teen 'n laer massa te land.

Dit is die abnormale, nie-roetine vlug waar die landingsmassa 'n probleem kan wees. As 'n vlug opstyg teen die maksimum opstygmassa en daar ontstaan dan 'n situasie waar dit moet terugdraai na die vertreklughawe (as gevolg van sekere meganiese probleme, of bv. 'n passasier met 'n mediese probleem), sal daar nie tyd wees om die groot hoeveelheid brandstof wat ingeneem is vir die oorspronklike bestemming te verbrand nie, en die vliegtuig sal waarskynlik die maksimum landingsmassa om te land oorskry. 

As 'n vliegtuig land op meer as die maksimum toelaatbare massa, mag dit strukturele skade ly, of selfs uitmekaar breek tydens die landing. Op die heel minste, sal 'n oorgewiglanding 'n deeglike inspeksie noodsaak van die vliegtuigromp, sy landingswiele en ander gestresde stelsels, om enige skade uit te sluit.

Brandstofstortingbedrywighede word gekoördineer met die lugverkeerbeheer, en voorsorgmaatreëls word getref om ander vliegtuie uit sulke gebiede te hou. Brandstofstorting word gewoonlik op 'n hoë genoeg hoogte gedoen, waar die brandstof sal ontbind voor dit die grond sou bereik. Brandstof verlaat die vliegtuig deur middel van 'n spesifieke punt op elke vlerk, gewoonlik nader aan die tippe en verder weg van die enjins, en verskyn aanvanklik eerder as 'n vloeistof, en nie soseer as 'n damp nie.

## Stortingskwota's 
Dit is moeilik om 'n spesifieke stortingstempo aan te dui, selfs vir spesifieke tipes vliegtuie, aangesien die gestorte brandstof nie gepomp word nie, maar deur swaartekrag gevoer word. Dit is ook verkieslik om onafhanklik van elektriese stelsels, wat dalk nie beskikbaar mag wees in 'n brandstofstortsituasie nie, te kan opereer. 

As 'n duimreël vir die Boeing 747, bereken sy vlieëniers dat hulle een tot twee ton brandstof per minuut kan stort. In 2009 het 'n Airbus A340-300 wat moes omdraai na sy vertreklughawe kort na opstyging, 53 ton se brandstof in slegs 11 minute gestort.

## Verwysings
Notofagien

duimnael|Notofagin se chemiese struktuur.

**Notofagin** is 'n dihidrochalkoon. Dit is 'n C-gekoppelde Phloretien glukosied wat in rooibos (*Aspalathus linearis*)
en *Nothofagus fusca* (die Nieu-Seeland rooi beuken) gevind word. Dit is 'n fenoliese antioksidant.

## Verwysings
Tsimeng

**Tsimeng** is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.

## Verwysings
GaSelepe

**GaSelepe** is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.

Die naam GaSelepe is afkomstig van *selepe*, die Noord-Sotho-woord vir byl, dus "Plek van die byl".

## Verwysings
Despacito

"**Despacito**" (; Engelse titel: "Slowly") is 'n enkelspeler van Fonsi met die Puerto Ricaanse kletsrymer Daddy Yankee.

## Remixes  
### Justin Bieber remix
## Verwysings
Moshate, Fetakgomo

**Moshate B** is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.

## Verwysings
Diplaseng

**Diplaseng** is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.

Die naam is Noord-Sotho vir "by/op die plaas".

## Verwysings
Basil D'Oliveira

'''Basil D'Oliveira''' (1931–2011) was ’n veelsydige bruin Suid-Afrikaanse krieketspeler. Hy het van 1966 tot 1972 in 44 toetse vir Engeland gespeel, maar weens die apartheidsbeleid nooit vir sy eie land nie. As regshandige kolwer het hy teen ’n gemiddeld van 40,06 lopies per kolfbeurt 2&nbsp;484 toetslopies aangeteken. As mediumsnel-regsbouler het hy 47 toetspaaltjies ingeoes. In sy eersterangse loopbaan van 1964 tot 1980 het hy altesame 19&nbsp;493 lopies aangeteken en 551 paaltjies geneem. Sy insluiting in ’n Engelse toerspan na Suid-Afrika het in 1976 tot die afgelasting van dié toer, ná heftige beswaar teen sy insluiting deur die destydse Suid-Afrikaanse eerste minister, John Vorster, gelei.

## Lewensloop 
Basil Lewis D'Oliveira is op 4 Oktober 1931 op Seinheuwel in Kaapstad in die destydse Unie van Suid-Afrika gebore. As jong seun het hy in die bome buite die Nuweland-krieketveld geklim om na die wedstryde te kyk. Hy was later die kaptein van Suid-Afrika se nie-blanke krieketspan, en het ook vir Suid-Afrika se nie-blanke nasionale sokkerspan uitgedraf.

Hy emigreer in 1960 na Engeland en sluit in 1964 by die Worcestershire-krieketklub aan. In 1966 is hy vir die Engelse nasionale krieketspan gekies. In 1968 besef Suid-Afrikaanse krieketbeamptes dat sy insluiting in die Engelse span tot die kansellasie van die toer, en die moontlike uitsluiting van Suid-Afrika uit toetskrieket, sou lei. As gevolg van druk en om krieketbande met Suid-Afrika oop te hou, is aanvanklik besluit om hom nie te kies nie. As gevolg van Tom Cartwright se besering is D'Oliveira uiteindelik tog by die span ingesluit. John Vorster het dit egter reeds duidelik gemaak dat D'Oliveira se insluiting nie aanvaarbaar was nie. Ondanks talle onderhandelinge is die toer uiteindelik gekanselleer. Die D'Oliveira-saak het wyd publisiteit geniet en bygedra om internasionale opinie teen die apartheidsregime te draai.

D'Oliveira het later in sy lewe aan Parkinson se siekte gelei. Hy is op 19 November 2011 (op 80 jarige ouderdom) in Engeland oorlede.

## Verwysings 
## Eksterne skakels 
* D'Oliveira se amptelike webtuiste 
* Profiel op cricketarchive.com
* Profiel op espncricinfo.com
Eduard Ludvik Pospichal

**Eduard Ludvik Pospichal** (13 Junie 1838 – 24 April 1905) was 'n Oostenrykse plantkundige van Tsjeggiese ouerskap, wat in Litomyšl in Bohemië (vandag Tsjeggië) gebore is. Pospichal was 'n onderwyser by 'n sekondêre skool in Trieste. Hy is die skrywer van "*Flora des Oesterreichischen Küstenlandes*" (1897–99), 'n omvattende verhandeling oor flora wat in streke in en om die noord-oostelike Adriatiese kus gevind word. Hy was ook die skrywer 'n studie van plante wat langs die oewers van die Cidlina- en Mrdlina-riviere in Bohemia gevind is, getiteld "*Flora van Flussgebietes der Cidlina und Mrdlina*" (1881).

Die standaard outeurs-afkorting **Posp.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Verwysings 
* Web ИРБИС64 (biografiese inligting)
* Istria on the Internet- Flora & Fauna
Gustav Heinrich von Bongard

**Augustus Gustav Heinrich von Bongard** (12 September 1786, Bonn – 1839) was 'n Duitse plantkundige, wat in St. Petersburg in Rusland gewerk het. Hy was een van die eerste plantkundiges om nuwe plante wat destyds in Alaska (toe nog onder Russiese eienaarskap) ontdek is, te beskryf. Dit sluit spesies in wat nou van groot kommersiële belang is, bv. Sitka Spruce en Red Alder. Die monsters wat hy beskryf het, is meestal deur Carl Mertens by Sitka, Alaska, versamel. Die plant genus Bongardia (familie Berberidaceae) word tot sy eer na hom vernoem.

## Gekose werke 
* ''Observations sur la végétation de l'ile de Sitcha*, 1833
* *Esquisse historique des travaux sur la botanique entrepris en Russie depuis*, 1834
* Genera plantarum ad familias suas redacta (with Carl Bernhard von Trinius), 1835.
* "Historical Sketch of the Progress of Botany in Russia from the Time of Peter the Great to the Present Day", (translated from the "*Recueil Des Actes de Pétersbourg de 1834''"); Curtis's Botanical Magazine. Companion to the Botanical Magazine … By W.J. Hooker. Vol. 1. pp.&nbsp;117–186, (1836)
* Plantae quatuor brasilienses novae (with Carl Bernhard von Trinius), 1839.
* *Verzeichniß der im Jahre 1838 am Saisang-Nor und am Irtysch gesammelten Pflanzen*, A second supplement to "Flora Altaica" (with Carl Anton von Meyer and Karl Friedrich von Ledebour), 1841.

Die standaard outeurs-afkorting **Bong.** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting

## Eksterne Skakels 
* IPNI List of plants described and co-described by Bongard.

## Verwysings
Fermatuur

[duimnael|'n Fermatuurvlokkie op 'n [moederbord.]]
duimnael|'n TV se afstandbeheer is 'n voorbeeld van 'n produk wat fermatuur bevat. Die fermatuur monitor die knoppies, beheer die LED-liggies en aktiveer die IR-sender. Trouens, 'n TV se moederbord bevat self komplekse fermatuur.

**Fermware** of **fermatuur** (ook harde programmatuur) is 'n rekenaarprogram wat in hardeware ingeprogrammeer is. Dit kan op 'n eenmalige basis geskied, maar moderne tegnieke soos flitsgeheue (*flash memory*) maak dit ook moontlik om fermatuur te vervang of op te dateer. Tydens die proses word 'n rekenaarvlokkie (*microchip*) tipies met nuwe programme gelaai.

Fermatuur word dikwels as bestuurstelsel vir elektronika en ingebedde rekenaarstelsels gebruik waar 'n sentrale verwerker (SVE) aanwesig is. Voorbeelde hiervan is motorvoertuie, huishoudelike toestelle, elektroniese apparate en rekenaars.

Die voorvoegsel "ferm-" dui daarop dat die inhoud ferm, stewig, hard en nie veranderlik is nie. Dit sit dus tussen die sagteware (wat maklik gewysig kan word) en die hardeware (wat in beginsel nie gewysig kan word nie).

Ander faktore word by die ontwerp van fermatuur (in teenstelling met die ontwerp van algemene sagteware) in ag geneem. Om 'n paar te noem: energieverbruik, hittevrystelling, kosprys, geheueverbruik, snelheid en effektiwiteit. Die grens tussen klassieke programmering en fermatuur is egter besig om in sekere gebiede te vervaag. Vroeër is baie spesifieke bedryfstelsels vir fermatuur gebruik, terwyl algemene bedryfstelsels soos Linux toenemend hiervoor ingespan word (byvoorbeeld in horlosies, selfone, DVD-spelers, ens).

Dit is soms moontlik om fermatuur na 'n nuwe weergawe op te dateer. Dit is egter 'n riskante proses. As iets tydens die opgradering verkeerd gaan, sit die apparaat sonder 'n geldige fermatuur, wat beteken dat dit nie meer sal werk nie. Vir die rede word sommige apparate met twee fermatuurkomponente toegerus, sodat die toestel nog met die ou weergawe kan werk as die opgradering faal of die nuwe weergawe foutief is. Sommige duurder moederborde het byvoorbeeld dubbele BIOS-vlokkies.

## Verwysings 
## Eksterne skakels 
* The Firmware Page
Chimanimanibroodboom

Die **Chimanimanibroodboom** (*Encephalartos chimanimaniensis*) is 'n broodboomspesie wat in die ooste van Zimbabwe en Mosambiek voorkom. Dit is 'n bedreigde spesie en is deur plaaslike versamelaars uitgeroei in Zimbabwe waar dit as uitgestorwe beskou word. 

## Status 
Volgens 'n assessering in 2003 was daar tussen 500 and 1000 plante in die natuur oor, maar Capela (in 2006) het die bevolking geraam op 1200 volwasse plante te Makurupini, en 'n verdere 300 te Morambo, benewens enkele ander in geïsoleerde plekke.

## Habitat 
Dit word aangetref in berggrasveld in hoëreënvalgebiede (meer as 1&nbsp;800&nbsp;mm per jaar), op 'n hoogte van sowat 1&nbsp;000 meter bo seevlak. Dit word geassosieer met skis- en kwartsietsedimente in granietberge.

## Verwysings 
## Bron 
* Plants of the World Online
Francis John Newhook

**Francis John (Frank) Newhook**,  OBE  (16 November 1918 – 1 Desember 1999) was die hoof van die Skool vir Plantpatologie aan die Universiteit van Auckland, Nieu-Seeland. Hy was die eerste plantpatoloog by die universiteit as medeprofessor, (vanaf 1966, geborg deur New Zealand Forest Products), en vanaf 1969 'n persoonlike voorsitter. Voorheen was hy 'n wetenskaplike by die DSIR.

Newhook is op 16 November 1918 in Auckland gebore. Hy is opgelei by die Auckland Grammar School en die Universiteit van Auckland. Hy was getroud met Agnes Marjorie Anderson (drie kinders) en later met die pianis Janetta McStay. Tydens die Tweede Wêreldoorlog was hy 'n meester in die 2de NZEF in die Midde-Ooste en Italië. Hy is nou oorlede.

Newhook het breedvoerig oor swampatogene gepubliseer, veral Phytophthora, en het meer as 90 wetenskaplike referate en ander publikasies geskryf.

## Erkenning 
Newhook het in 1982 'n doktorsgraad aan die Universiteit van Londen verwerf. Hy is aangewys as 'n "Beampte van die Orde van die Britse Ryk" in die 1984-Koningin Verjaarsdag-viering. As die versamelaar van die holotipe-versameling is die fungi Dichomitus newhookii na hom vernoem.

In 2004 het Landcare Research een van sy laboratoriums in Auckland, die FJ Newhook Microbiology Laboratory na hom vernoem.

## Verwysings 
* *Our Trees: a New Zealand guide* by Frank Newhook with paintings by Elaine Power (1982, Bateman Auckland NZ) 
* ''New Zealand Who's Who Aotearoa'' (1998)
Universiteit van Auckland

duimnael|Die kloktoring op die stadskampus, wat as 'n ikoon van die universiteit gesien word.

Die **Universiteit van Auckland** (Māori: *Te Whare Wānanga o Tāmaki Makaurau*; Engels: *University of Auckland*) is die grootste universiteit in Nieu-Seeland, geleë in die land se grootste stad, Auckland.

Dit is die hoogsgegradeerde universiteit in die land, wat 81ste in die wêreldwye ranglys van universiteite (2016/17) gelys is.

## Verwysings 
* A Complete Guide To Heraldry by A.C. Fox-Davies 1909.

## Eksterne skakels 
* University of Auckland
* University of Auckland Act 1961
Olifantsrivierbroodboom

Die **Olifantsrivierbroodboom** (*Encephalartos lanatus*) is 'n broodboomspesie wat endemies aan Mpumalanga in Suid-Afrika is en hoofsaaklik langs die Olifantsrivier voorkom.

*Encephalartos lanatus* is 'n plant wat deel uitmaak van die Zamiaceae-familie, versprei in die oostelike deel van die voormalige Transvaalprovinsie in Suid-Afrika. Sy wetenskaplike naam, *lanatus*, beteken *wol* in Latyn. Die boom is die eerste keer in 1926 deur die plantkundiges Otto Stapf en Burtt Davy beskryf, en sy FSA-nommer is 5.2.

## Identifikasie 
Dit is 'n draagbare plant met 'n 1-1,5 m hoë stam en 'n deursnee van 25-35 cm, wat soms aan die basis uitspruit of vertak. Die blare is 100 cm lank en blougroen, byna silwer. Hulle is bedek met 'n dik waslaag, waaruit die spesifieke naam van hierdie plant kom. Die geel ruggraat is reguit, met die boonste deel duidelik geboë. Die pamflette, 10-14 cm lank, word op die ruggraat op 'n teenoorstaande wyse gerangskik, met 'n byna horisontale invoeghoek, die marges is vol en glad. Die blare van die basale gedeelte is kleiner, en is dikwels gereduseer tot slegs klein dorings.

Dit is 'n godinspesie met manlike keëls rooi van kleur, 25-30 cm lank en 5-6 cm breed. Vroulike keëls, van dieselfde vorm, is 25-30 cm lank en het 'n deursnee van 12-15 cm. Albei word ondersteun deur 'n 2-3 cm lang uitloper en elke plant produseer een tot vier daarvan. Die sade, 25-30 mm lank, het 'n ovaal- of langwerpige vorm en is bedek met 'n geel tapisserie.

## Verspreiding en habitat 
Dié spesie is wydverspreid in 'n baie beperkte gebied van die Suid-Afrikaanse provinsies Mpumalanga en Gauteng, in die Olifantsrivierkom. Die habitat bestaan uit steil rotsagtige hange wat met grasvlaktes bedek is, met warm weer in die somer en koue in die winter wanneer ryp dikwels voorkom en met 'n jaarlikse neerslag tussen 660 en 770 mm. Dit groei op 'n hoogte van ongeveer 1&nbsp;500 m bo seevlak.

## Bewaring 
Die IUBN-rooilys toon *E. lanatus* as 'n byna-bedreigde spesie. Hoewel dit in 'n baie beperkte gebied en slegs agt plekke voorkom, is die bevolking tans stabiel.

Die spesie is opgeneem in Aanhangsel I by die *Konvensie oor internasionale handel in bedreigde spesies* (CITES).

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Dachau-konsentrasiekamp

duimnael|Oorlewende kinders in 1945
duimnael|Oorlewende Poolse gevangenes in 1945
duimnael|Deur na die konsentrasiekamp 2022

**Dachau** was ’n konsentrasiekamp in die suide van Duitsland waar duisende Jode en ander gevangenes gedurende die Tweede Wêreldoorlog om die lewe gebring is. Die kamp is in 1933 deur Heinrich Himmler op die gronde van 'n ou ammunisiefabriek gebou. Dit was suidoos van die Middeleeuse stad Dachau, 16&nbsp;km noordwes van München in die staat Beiere geleë. Die oorspronklike doel was om politieke gevangenis te interneer.

Die kamp is uitgebrei om gewone Duitse en Oostenrykse misdadigers te huisves. Uiteindelik is buitelandse burgers uit lande wat Duitsland beset of binnegeval het ook daarheen gestuur. Die Dachau-kampstelsel het tot byna 100 subkampe gegroei, wat oor die hele suide van Duitsland en Oostenryk versprei was. Die meeste hiervan was werkkampe of arbeidskommando's. Hierdie kampe is in die lente van 1945 deur Amerikaanse troepe bevry.

## Sien ook 
*Lys van konsentrasiekampe in Nazi-Duitsland

## Verwysings 
## Eksterne skakels 
*
Rousay

duimnael|regs|Trumland Huis op Rousay

**Rousay** (Auld Norse: Hrólfsey beteken Rolf's eiland) is 'n klein, heuwelagtige eiland wat ongeveer 3 km noord van Mainland, Orkney geleë is.

## Sien ook 
* Lys van eilande van die wêreld

## Verwysings
César Barbosa

**César Barbosa** (1954) is 'n Colombiaanse bioloog, ornitoloog en plantkundige, wat spesialiseer in die studie van Fabaceae.

In 1976 het hy sy B.A.-graad in Biologie van die Nasionale Universiteit van Colombië ontvang. Hy is 'n navorser by die Herbarium van die Nasionale Instituut vir Hernubare Natuurlike Hulpbronne en Omgewing (Colombië) (INDERENA), wat spesialiseer in peulplante, en botaniese ekspedisies in Colombië gemaak het. Sy gepubliseerde werk beskryf Indigofera spesies wat voorkom in Colombië, insluitende Indigofera hirsuta, Indigofera lespedezioides en Indigofera suffruticosa. In Augustus 2008 het hy 41 nuwe Trianea spesies beskryf en benaam 50 spesies wat onder sy afkorting *C.Barbosa* genoteer word.

Die standaard outeurs-afkorting **C.Barbosa ** word gebruik om hierdie persoon as die skrywer aan te dui wanneer 'n botaniese naam aangehaal word.

## Bronnelys 
* 
* 
* *Trianea, Acta Cient. Tecnol. Inderena* and *Caldasia*
*
Ngwabitsirivier

Die **Ngwabitsirivier** is 'n takrivier van die Selatirivier in die Limpopoprovinsie in Suid-Afrika. 

## Oorsprong 
Die **Selatirivier** ontspring op die ruwe westelike hange van die Wolkberge, 'n deel van die Strydpoortberge, omtrent 20 km suidoos van Tzaneen.

## Roete en takke 
Die Ngwabitsi- en Mulatiriviere is die Selatirivier se grootste sytakke, beide sluit van regs af aan.

In die droë seisoen is die rivierbeddding van die Ngwabitsi ook droog vir grootste deel van sy lengte.

## Dam 
* Toursdam by 

## Verwysings
Otilia Bădescu

**Otilia Bădescu** (gebore 31 Oktober 1970 in Boekarest), is 'n voormalige Roemeense tafeltennisspeler. Van 1986 tot 2005 het sy verskeie medaljes in enkel-, dubbel- en spanbyeenkomste by die Europese Tafeltenniskampioenskap en die Wêreld Tafeltenniskampioenskap gewen.

## Verwysings
Ivan Andreadis

**Ivan Andreadis** (3 April 1924 in Praag – 27 Oktober 1992 in Praag) was 'n Tsjeggo-Slowaakse tafeltennisspeler. Hy het van 1947 tot 1957 verskeie medaljes in enkel-, dubbel- en spanbyeenkomste in die Wêreld Tafeltenniskampioenskap gewen.

## Verwysings
Ulf Bengtsson

**Ulf Bengtsson** (26 Januarie 1960 – 17 Maart 2019)  is 'n voormalige Sweedse mans-tafeltennisspeler. Van 1983 tot 1988 het hy verskeie medaljes gewen in enkel-, dubbel- en spanbyeenkomste by die Europese Tafeltenniskampioenskap, en twee silwermedaljes vir die Sweedse span by die Wêreld Tafeltenniskampioenskap. Hy het ook in 1984 die derde plek by die Wêreldbeker-Tafeltennistoernooi behaal.

## Verwysings
Baguio Wong

**Baguio Wong Bik Yiu** (Chinees: 黃碧瑤; Jyutping: wong4 bik1 jiu4) is 'n voormalige vrouetafeltennisspeler van Hongkong. Van 1952 tot 1956 het sy verskeie medaljes in enkel-, dubbel- en spanbyeenkomste by die Asiatiese Tafeltenniskampioenskap gewen.

## Verwysings
Chen Zihe

**Chen Zihe** (Chinees: 子 荷; gebore 29 Februarie 1968) is 'n Chinese vrouetafeltennisspeler. 

Sy het 'n silwermedalje by die Olimpiese Spele van 1992 in die vrouedubbelspel saam met Gao Jun gewen.

## Verwysings
Choi Kyung-ja

**Choi Kyung-Ja** (*geboortedatum onbekend*) is 'n voormalige vrouetafeltennisspeler van Suid-Korea. Van 1957 tot 1964 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap gewen. Sy het ook in 1959 'n silwermedalje in die vrouespanbyeenkoms by die Wêreld Tafeltenniskampioenskap gewen.

## Verwysings
Chen Pao-pei

: ''Dit is 'n Chinese naam; die van is Chen''.

**Chen Pao-pei** (Chinees: 陳 寶貝) (* 1934 – † 1975) was 'n vroulike tafeltennisspeler uit Taiwan. Sy het in 1953 en 1957 verskeie medaljes in enkel-, dubbel- en spanbyeenkomste by die Asiatiese Tafeltenniskampioenskap gewen.

## Verwysings
Chen Xinhua

**Chen Xinhua** (gebore 30 Januarie 1960) is 'n voormalige manlike tafeltennisspeler. Hy is oorspronklik van China, maar het in 1990 Engelse burgerskap verkry. Van 1978 tot 1992 het hy verskeie medaljes in enkel-, dubbel- en spanbyeenkomste by die Wêreld Tafeltenniskampioenskap gewen. Hy is ook die wenner van die Wêreldbekertoernooi in 1985.

## Verwysings
Cao Yanhua

: ''Dit is 'n Chinese naam; Die van is Cao.*

*Cao Yanhua'' (Chinees: 曹燕华; Pinyin: Cáo Yànhuá) is 'n voormalige vroulike tafeltennisspeler uit China. Van 1978 tot 1985 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen.

## Verwysings
Chen Longcan

''Dit is 'n Chinese naam; die van is Chen.''

Chen Longcan (Chinees: 灿龙灿; gebore 21 Maart 1965) is 'n voormalige Chinese manstafeltennisspeler. Hy het tydens die Olimpiese Spele van 1988 in Seoul die mansdubbelspel saam met Wei Qingguang gewen.

## Verwysings 
* http://www.chinadaily.com.cn/olympics/2007-07/29/content_6003639.htm
Wei Qingguang

: ''Dit is 'n Chinese naam; Die van is Wei.''

**Wei Qingguang** (Chinees: 韦 晴 光; gebore 2 Julie 1962) is 'n Chinese tafeltennisspeler. Hy het by die Olimpiese Somerspele 1988 in Seoul die dubbelspel saam met Chen Longcan gewen. Hy het later Japan verteenwoordig en sy naam verander na Seiko Iseki.

## Verwysings
Cao Zhen

: ''Dit is 'n Chinese naam; die van is Cao.''

**Cao Zhen** (Chinees: **曹 臻**; Pinyin: Cáo Zhēn; gebore 8 Januarie 1987 in Shandong) is 'n Chinese vroue-tafeltennisspeler.

## Verwysings
Cai Zhenhua

: ''Hierdie is 'n Chinese naam; die van is Cai.''

**Cai Zhenhua** (Vereenvoudigde Chinees: 蔡振华; Tradisionele Chinees: 蔡振華; Pinyin: Cài Zhènhuá; gebore 3 September 1961 in Wuxi, Jiangsu) is 'n voormalige manstafeltennisspeler uit China. Hy is 'n voormalige adjunk-direkteur van die staat se algemene administrasie van sport en die uitgetrede president van die Chinese Voetbalvereniging, die Chinese Pluimbalvereniging en die Chinese Tafeltennisvereniging.

## Verwysings
Patrick Chila

duimnael|Patrick Chila

**Patrick Chila** (gebore 27 November 1969 in Ris-Orangis, Essonne) is 'n Franse tafeltennisspeler wat van 1992 tot 2008 by vyf Olimpiese Spele meegeding het.

Hy het in die 2000 Olimpiese Spele 'n brons medalje gewen saam met Jean-Philippe Gatien in die dubbelspel. Hy was ook vier keer die Franse kampioen (1998, 2003, 2007, 2008).

Hy het sy internasionale aftrede aangekondig ná sy deelname aan die Olimpiese Spele in Beijing in 2008.

## Verwysings 
## Eksterne skakels 
* Sports-Reference Profile
Hugo Calderano

duimnael|regs|Hugo Calderano

**Hugo Marinho Borges Calderano** (gebore 22 Junie 1996 in Rio de Janeiro) is 'n Brasiliaanse tafeltennisspeler wat aan die Olimpiese Spele van 2016 deelneem het.

## Verwysings
Jean-Philippe Gatien

duimnael|Jean-Philippe Gatien

**Jean-Philippe Gatien** (gebore 16 Oktober 1968 in Alès, Frankryk) is 'n afgetrede Franse tafeltennisspeler.

Hy het van 1988 tot 2000 aan vier Olimpiese Spele deelgeneem, en het silwer in die enkelspel gewen by die Olimpiese Spele in 1992, en dubbele brons (met Patrick Chila) by die Olimpiese Somerspele 2000 in Sydney. Hy het die Wêreld Tafeltenniskampioenskap in 1993 gewen, die Wêreldbeker-toernooi in 1994, en was 13-keer die "champion de France".
Hy was 'n linkshandige speler, met aanvallende styl, en het 'n uitstekende voorhand-mokerhou gehad.

Na aanleiding van talle beserings het Gatien op 15 Mei 2004 uitgetree. Omdat hy sy debuut by die Franse klub AS Salindres gemaak het, het hy sy finale openbare verskyning daar in 'n vertoonwedstryd met Patrick Chila in Junie 2006, gemaak. Sy lang lys van oorwinnings maak hom die grootste Franse tafeltennis speler van alle tye.

## Verwysings 
## Eksterne skakels 
* Sports-Reference Profile
Dang Ye-seo

duimnael|Dang Ye-seo
: ''Dit is 'n Koreaanse naam; Die van is Dang.''

**Dang Ye-seo** (Hangul: 당예서, Hanja: 唐 汭 序; Koreaanse uitspraak: [taŋ.je̞.sʌ]; gebore 27 April 1981 in Changchun, Jilin, China en oorspronklik bekend as Tang Na 唐娜) is 'n genaturaliseerde Suid-Koreaanse tafeltennisspeler. Sy was deel van die tafeltennisspan wat 'n bronsmedalje gewen het by die Olimpiese Spele in 2008, en deel van die span wat 'n bronsmedalje by die Wêreldbeker-toernooi in 2012 gewen het.

## Verwysings 
## Eksterne skakels 
* Athlete bio at 2008 Olympics site
Chen Jing

: ''Dit is 'n Chinese naam; die van is Chen.''

**Chen Jing** (vereenvoudigde Chinees: 陈静; tradisionele Chinees: 陳靜; pinyin: Chen Jing; gebore op 20 September 1968 in Wuhan, Hubei) is 'n tafeltennisspeler en Olimpiese kampioen vir China en later Olimpiese medaljewenner vir Chinese Taipei.

Sy het by die Olimpiese Somerspele in 1988 in Seoul 'n gouemedalje in enkelspel en 'n silwermedalje in die dubbelspel gewen.

Sy het vir Taiwan 'n silwermedalje by die Olimpiese Spele in 1996 in Atlanta ontvang, die enigste medalje vir Taipei in die Olimpiese Spele. Sy het 'n bronsmedalje by die Olimpiese Somerspele in 2000 in Sydney ontvang.

## Verwysings
Klaserierivier

__NOTOC__
Die **Klaserierivier** is 'n takrivier van die Olifantsrivier, wat in Mpumalanga en die Limpopoprovinsies van Suid-Afrika vloei. 

## Oorsprong 
*  ongeveer 10&nbsp;km oos van die Blyderivierspoort-natuurreservaat.

## Monding 
* , Olifantsrivier (±10 km suidoos van Phalaborwa, net binne die Krugerwildtuin se westegrens).

## Roete 
Vloei deur Mpumalanga en Limpopo.

## Damme 
* Jan Wassenaardam

## Eksterne skakel 
* Google-kaart van die Klaserierivier se monding by Geonames.org (cc-by)
Klein Olifantsrivier

::*Vir ander riviere genaamd "Olifantsrivier", sien asseblief die dubbelsinnigheidsblad by Olifantsrivier.*

Die **Klein Olifantsrivier** is 'n takrivier van die Olifantsrivier in die provinsie Mpumalanga in Suid-Afrika. 

## Oorsprong 
*  tussen Breyten, Ermelo en Hendrina.

## Samevloei 
* 

## Roete 
Vloei rigting noordwes, van naby Breyten tot noordwes van Middelburg, Mpumalanga.
Tongwanerivier

Die **Tongwanerivier** is 'n klein rivier in die Limpopoprovinsie in Suid-Afrika. Dit vloei suidwaarts en is 'n sytak van die Olifantsrivier, wat suidoos van Polokwane hierby aansluit.

Die Tongwanerivier is waarskynlik vernoem na Mohlatlole-krygers wat rondom Mafefe in Limpopo geveg het in die 1500s.

## Monding 
*
Mulatirivier

Die **Mulatirivier** is 'n sytak van die Selatirivier, op sy beurt 'n tak van die Olifantsrivier in die Limpopoprovinsie in Suid-Afrika. 

## Eksterne skakel 
* Google-kaart van die Mulatirivier se samevloei by Geonames.org (cc-by)
Nkumpirivier

Die **Nkumpirivier** is 'n klein sytak van die Olifantsrivier in die Limpopoprovinsie in Suid-Afrika. 

## Oorsprong 
* 

## Monding 
* 

## Roete 
Vloei deur sentrale Limpopo.

## Eksterne skakel 
* Google-kaart van die Nkumpirivier se monding by Geonames.org (cc-by)
Chiang Peng-lung

: ''Hierdie is 'n Chinese naam, die van is Chiang.''

**Chiang Peng-Lung** (Tradisionele Chinees: 蔣澎龍; Vereenvoudigde Chinees: 蒋澎龙; Pinyin: Jiǎng Pengngang; gebore 24 Julie 1976 in Penghu) is 'n manlike Taiwannese professionele tafeltennisspeler wat Chinese Taipei verteenwoordig.

## Verwysings
Daniela Dodean

duimnael|regs|Daniela Dodean, byname *Dana* of *Arad Tiger*.

**Daniela Dodean** (gebore 13 Januarie 1988 in Arad), is 'n Roemeense professionele tafeltennisspeler en Europese kampioen. Sy het deelgeneem vir Roemenië in die vroue-enkelspel en spanne by die Olimpiese Spele van 2008, die vroue-enkelspel by die Olimpiese Somerspele 2012 asook die span- en individuele items by die Olimpiese Somerspele 2016. Sedert 2011 woon sy in Schwechat, Oostenryk, en oefen by die Werner Schlager Akademie.
Haar broer, Adrian Dodean, is ook 'n tafeltennisspeler.

## Verwysings
Vlasta Depetrisová

**Vlasta Depetrisová** (20 Desember 1920, Plzeň – 23 Oktober 2003, Plzeň) was 'n vroue-tafeltennisspeler uit Tsjeggo-Slowakye. Van 1936 tot 1948 het sy verskeie medaljes in enkel-, dubbel- en spanbyeenkomste by die Wêreld Tafeltenniskampioenskap gewen.

## Verwysings
Mohlapitserivier

Die **Mohlapitserivier** is 'n kleiner takrivier van die Olifantsrivier in sentraal-Limpopoprovinsie in Suid-Afrika. Dit vloei in 'n suidelike rigting en sluit by die Olifants se linkeroewer aan teen 'n 90° hoek.

## Oorsprong 
* Ontspring in die Wolkberg by 

## Monding 
* 

## Sytakke 
* Geen noemenswaardig nie

## Eksterne skakel 
* Google-kaart van die Mhlapitse se samevloei by Geonames.org (cc-by)
Helen Elliot

[duimnael|regs|Helen Elliott by die [Wêreld Tafeltenniskampioenskap van 1952, in Bombaai, Indië.]]

**Helen Elliot** (20 Januarie 1927 – 12 Januarie 2013) was 'n tafeltennisspeler uit Skotland. Van 1948 tot 1957 het sy verskeie medaljes in dubbelspel in die Wêreld Tafeltenniskampioenskap gewen.

## Verwysings
Fujie Eguchi

**Fujie Eguchi** (江口 冨 士 枝, Eguchi Fujie, 18 November 1932 in Nagasaki – 28 Mei 2021) was 'n vroue-tafeltennisspeler van Japan. Van 1954 tot 1959 het sy verskeie medaljes in enkel-, dubbel- en spanbyeenkomste by die Asiatiese Tafeltenniskampioenskap gewen, en by die Wêreld Tafeltenniskampioenskap.

## Verwysings
Tomie Edano

**Tomie Edano** (枝 野 と み え Edano Tomie) is 'n voormalige vroulike tafeltennisspeler van Japan. Van 1973 tot 1976 het sy verskeie medaljes in enkel-, dubbel- en spanbyeenkomste in die Wêreld Tafeltenniskampioenskap en in die Asiatiese Tafeltenniskampioenskap gewen.

## Verwysings
Naoko Fukatsu

**Naoko Fukatsu** (gebore 23 Desember 1944 in Okazaki, Aichi) is 'n vroue-tafeltennisspeler van Japan. Van 1964 tot 1967 het sy verskeie medaljes in enkel-, dubbel- en spanbyeenkomste by die Wêreld Tafeltenniskampioenskap en by die Asiatiese Tafeltenniskampioenskap gewen.

## Verwysings
Makhutswirivier

Die **Makhutswirivier** is 'n kleiner takrivier van die Olifantsrivier in die Limpopoprovinsie in Suid-Afrika. 

## Oorsprong 
* 

## Roete en takke 
Die rivier het self drie bene of takke (almal met dieselfde naam), wat soms parallel met mekaar loop, afhangende van die landgebied se kontoer.

## Eksterne skakel 
* Google-kaart van die Makhutswi se samevloei by Geonames.org (cc-by)

## Verwysings
Asiatiese Tafeltenniskampioenskap

**Die Asiatiese Tafeltenniskampioenskap** is 'n tweejaarlikse tafeltennistoernooi wat beskou word as kontinentale kampioenskappe deur die Internasionale Tafeltennis Federasie (ITTF). Van 1952 tot 1972 is die toernooi georganiseer deur die Tafeltennis Federasie van Asië (TTFA). Die Asiatiese Tafeltennisvereniging (ATTU) het sy eie Asiatiese Kampioenskappe begin weens die verdeling van nasionale tafeltennisverenigings in Asië.

## Verwysings 
* ITTF Statistics
* ATTU Website
Gizella Farkas

**Gizella Farkas** (18 November 1925 in Miskolc – 17 Junie 1996 in Wene) was 'n vroulike tafeltennisspeler uit Hongarye. Van 1947 tot 1960 het sy verskeie medaljes in enkel-, dubbel- en spanbyeenkomste in die Europese Tafeltenniskampioenskap en in die Wêreld Tafeltenniskampioenskap gewen.

Van 1974 tot haar dood het sy in Oostenryk gewoon.

## Verwysings
Europese Tafeltenniskampioenskap

**Die Europese Tafeltenniskampioenskap** is 'n internasionale tafeltenniskompetisie vir die nasionale spanne van die lidverenigings van die Europese Tafeltennisunie (ETTU). Die kompetisie is die eerste keer in 1958 gehou, waarna die ETTU die Europese Kampioenskap elke twee jaar in ewegenommerde jare gehou het. Vanaf 2002 het hulle oorgeskakel na onewe jare, en vanaf 2007 word die kompetisie jaarliks gehou.

## Verwysings
Kameelrivier

Die **Kameelrivier** (in  Mpumalanga) is 'n takrivier van die Elandsrivier, op sy beurt weer 'n sytak van die Olifantsrivier, Limpopo in Suid-Afrika. 

## Oorsprong 
* 

## Monding 
* 

## Verwysings
Oksana Fadeyeva

**Oksana Fadeyeva** (gebore 16 Maart 1975, née Kushch) is 'n Russiese tafeltennisspeler. Sy het aan die Olimpiese Somerspele 2008 deelgeneem, en het die eerste ronde van die enkelspelkompetisie bereik. Sy het in 2004 aan beide die enkelspel en dubbelspel deelgeneem.

## Verwysings 
* 2008 Olympic profile
Gasheer

duimnael|'n Rot kan builepes dra.

'n **Gasheer** is 'n lewende organisme wat 'n ander organisme dra. As 'n reël geniet die gasheer geen voordeel uit die verhouding nie, maar steur hom ook nie altyd met sy gas nie. 'n Organisme wat op sy gasheer teer en die gasheer benadeel word 'n parasiet genoem. Daar is ook gevalle waar die gasheer nie die gas benadeel nie, maar net die gasheer as 'n vervoermiddel van een plek na 'n volgende gebruik.